આ બિલની ચર્ચા વખતે વિરોધ પક્ષ કોંગ્રેસના સભ્યોએ પેટ્રોલ- ડીઝલના આસમાને ચડતા ભાવોનો મુદ્દો ઉઠાવી આ ચીજો જીએસટીના દાયરામાં લાવવાની સ્પષ્ટ માગ કરી હતી, જેના પ્રત્યુત્તરમાં નાણા વિભાગનો હવાલો સંભાળતા નાયબ મુખ્યમંત્રી નીતિન પટેલે જણાવ્યું હતું કે, પેટ્રોલ-ડીઝલ જીએસટી હેઠળ લાવવાં હોય તો એમાં એક્સાઇઝ ડયુટી મામલો આવે, કેમ કે જીએસટી હોય ત્યાં એક જ ટેક્સ હોય, એટલે કે કેન્દ્ર સરકારે એક્સાઇઝ ડયુટી જતી કરવી પડે, આ વિષય કેન્દ્રનો છે, એટલે એણે નિર્ણય કરવાનો રહે, જો બીજાં રાજ્યો જીએસટી હેઠળ પેટ્રોલ-ડીઝલ લાવવા સંમત થશે તો ત્યારે ગુજરાત પણ એમાં જોડાશે, પરંતુ મહત્ત્વની બાબત એ છે કે, આ ચીજોમાં એક્સાઇઝ ડયુટી નીકળી ગયા બાદ જીએસટીની જે કુલ આવક થાય એમાં રાજ્ય અને કેન્દ્ર સરકાર વચ્ચે ૫૦-૫૦ ટકા વહેંચાય, જે બાબત જીએસટી કાઉન્સિલમાં નક્કી થયેલી છે, એટલે જીએસટી હેઠળ આ ચીજો આવે તો ગુજરાતને ૫૦ ટકા આવકનું નુકસાન થાય, એ સંજોગોમાં આપણે રાજ્યનું હિત પણ જોવું જોઇએ.